D Pre Open 5 นาที อยู่ที่ 7.80 บาท
D ฟอร์มดี! Pre Open 5 นาที อยู่ที่ 7.80 บาท จากราคา IPO 6 บาท โดยจำนวนหุ้นที่มีการซื้อขายก่อนเปิดตลาดประมาณ 9.40 ล้านหุ้น ด้านฝั่งซื้อ (Bid) ประมาณ 4.04 ล้านหุ้น ส่วนฝั่งขาย (Offer) ประมาณ 6.45 ล้านหุ้น โดยมี บล.เอเซีย พลัส เป็นที่ปรึกษาทางการเงิน
3 เม.ย. 2560

ผู้สื่อข่าวรายงานว่า บริษัท เดนทัล คอร์ปอเรชั่น จำกัด (มหาชน) หรือ D เทรดวันแรก ทะลุ 15.20 บ. Pre Open 5 นาที 15.50 บ. จำนวนหุ้นที่มีการซื้อขายก่อนเปิดตลาดประมาณ 16.67ล้านหุ้น ด้านฝั่งซื้อ (Bid) ประมาณ 7.41 ล้านหุ้น ส่วนฝั่งขาย (Offer) ประมาณ 9.07 ล้านหุ้น โดยมี บล.เอเซีย พลัส เป็นที่ปรึกษาทางการเงิน
โดย ทพ.พรศักดิ์ ตันตาปกุล ประธานเจ้าหน้าที่บริหาร D เปิดเผยว่า บริษัทพร้อมนำหุ้นเข้าจดทะเบียนในตลาดหลักทรัพย์ (mai) เป็นวันแรกในวันนี้ (3 เม.ย.) โดยใช้ชื่อย่อว่า D ในการซื้อขายหลักทรัพย์ฯ โดยบริษัทได้เปิดจองหุ้น IPO เมื่อวันที่ 23 , 24 และ 27 มี.ค. ที่ผ่านมา และพบว่านักลงทุนให้การตอบรับเป็นอย่างดีและให้ความสนใจจองซื้อหุ้นที่บริษัทเสนอขายเป็นจำนวนมาก
ทั้งนี้บริษัทมีทุนจดทะเบียนจำนวน 100 ล้านบาท แบ่งเป็นหุ้นสามัญจำนวน 200 ล้านหุ้น มูลค่าหุ้นละ 0.50 บาท โดยเป็นทุนที่ชำระแล้วจำนวน 75 ล้านบาท แบ่งเป็นหุ้นสามัญจำนวน 150 ล้านหุ้น มูลค่าหุ้นละ 0.50 บาท และจะเสนอขายหุ้น IPO อีกจำนวน 50 ล้านหุ้น ในราคาหุ้นละ 6 บาท
สำหรับวัตถุประสงค์ของการระดมทุนในครั้งนี้ บริษัทจะนำเงินที่ได้ไปลงทุนขยายสาขา โดยจะเลือกในทำเลที่มีศักยภาพที่โดดเด่นและมีกำลังซื้อจริงเท่านั้น อีกส่วนจะนำไปใช้ชำระคืนเงินกู้สถาบันการเงิน และเป็นเงินทุนหมุนเวียนเพื่อเพิ่มศักยภาพในการดำเนินงาน ผลักดันให้ธุรกิจของบริษัทเติบโตอย่างแข็งแกร่ง สร้างผลตอบแทนที่ดีให้กับผู้ถือหุ้น